Sörleves - Sör, Cukor, Chili?

A **Sörleves - Sör, Cukor, Chili?** Vidman ötödik videója, melyet a JustVidman Youtube csatornára töltött fel.

## Tartalma

a videó bemutatja a Sörlevest, melyet Vidman egy recepteskönyvben talált. Ebben a videóban tűnik fel Mrs.Vidman először.

## Megjelenések

* Vidman
* Sörleves
* Marcsi Mama Incsi-fincsi Receptjei
* Sör
* Bor
* Cukor
* Fahéj
* Szegfűszeg
* Citrom
* Chili
* Tejszín
* Google
* Mrs. Vidman
* Pimp
* Vidman Nagypapája

## Szöveg

Neked mi jut eszedbe arról, hogy sörleves? Nekem ez. De le merem fogadni, hogy semmiképp sem arra a szokatlan ételre gondoltál, amivel nemrég egy receptkönyvben futottam össze. Már pusztán a hozzávalók elolvasásának hatására is elkezdett táncot járni a gyomromban a rosszullét. Na nézzük mi kell hozzá! Sör. Hát ez eddig nem túl meglepő. Fehérbor. Cukor. Hmm. Fahéj. Szegfűszeg. Citromhéj. Chili. Tejszín. Hmmm. Tejszínes fahéjas boros chilis sör. Nyam nyam nyam nyam. Ez úgy hangzik, mintha egy házibuli másnapján a félrészeg társaság tagjai az összes általuk fellelhető élelmiszert a megmaradt piákkal együtt összefőzték volna. Szóval mivel nem hittem el, hogy ilyen ételcsodával bárki is önként terrorizálná magát, utánnanéztem, hogy valóban létezik-e ilyen leves. És mint kiderült létezik. Ez annyira abszurd, hogy muszáj kipróbálni, úgyhogy úgy döntöttem elkészítem, lesz ami lesz. Mivel a főzés nem tartozik az erősségeim közé, inkább megkértem Mrs. Vidman-t, hogy készítsük el együtt ezt a szokatlan ételt. Tehát szükségünk lesz szegfűszegre, citromra, vajra, tojássárgájára, tejszínre, lisztre, cukorra, fehérborra, fahéjra, sörre, chilire, és egy kis sóra. Te jó ég! Na vágjunk bele! Kezdjük a fűszerkivonattal! Lereszeljük a citrom héját, kiöntjük a bort egy lábosba, adunk hozzá egy kevés vizet, föltesszük forrni és hozzáöntjük a citromhéjat, a szegfűszeget és a fahéjat. Ezt tíz percig forraljuk. Ez alatt van időnk SMS-t írni nagypapánknak, hátha tud valami jó tippel segíteni nekünk a főzésben. Na ez közben készen is van, már csak le kell, hogy szűrjük. Ezzel eddig nincs is baj, olyan mint a forralt bor. Jöhet a sör. A sört szigorúan csak sörrel szabad kinyitni, mivel nagyon kemények vagyunk. Vagy nem. Az 1l sört feltesszük a gázra, mad hozzáöntjük a fűszerkivonatot. Kezdek félni. Na nézzük, mit alkottunk eddig! Hát ööö. Beleöntjük a cukrot a levesbe, mire a sör  aktív habzással próbbálja jelezni nekünk, hogyha módja lenne rá, megbosszulná, amit most vele leművelünk. Egy kis chili és egy csipetnyi só következik. Na jó, most már tényleg bűntudatot érzek a sör iránt. Szerintem ezentúl, ha belépek egy kocsmába, az összes sör önként a padlóra fogja vetni magát, csak hogy ne kerülhessenek a kezeim közé. Jöhet a világos, vajas rántás. A forró vajhoz hozzáadjuk a lisztet, levesszük a gázról és hideg vízzel simára keverjük, majd folyamatos kevergetés mellett hozzáöntjük az eddigi művünkhöz. Hmmm, ugye mennyire gyönyörű színe van? Egyébként a sörnek számtalan pozitív hatása van és sokmindenre fel lehet használni a szimpla elfogyasztásán kívűl. Sokan előszeretettel használják hajápolásra és hajfixálásra is. Továbbá egy felmérés szerint atoknál, akik rendszeresen mértékkel fogyasztanak sört, ritkább a szív és érrendszeri betegségben való elhalálozás. Többek közt a sör pozitív hatással van az agyműködésre is. Szóval, ha ügyesen bánsz vele és legközelebb felteszi neked valaki azt a furfangos kérdést, hogy mi az, négy lába van, asztal, de nem szék? Nem azt fogod rá válaszolni, hogy sorompó. Na de közben kiforrt a levesünk. Elzárjuk a gázt és jöhet a legírozás. A tojássárgáját tejszínnel kikeverjük, majd folyamatos kevergetés mellett ezt is hozzáöntjük a levesünkhöz. Legvégül pedig montírozzuk, vagyis vajdarabkákat szórunk a tetejére. Készen is volnánk! És hogy milyen íze lett a végeredménynek? Nos, bár elsőre az alapanyagok kombinációja számomra nagyon szokatlan és elképzelhetetlen volt, de végül bebizonyosodott, hogy ez valóban katasztrofális. A szubjektív véleményem szerint ezt a levest a sátán követei hozták el közénk, a Földre. Na jó, senkit nem akarok megbántani, lehet másnak ez nagyon ízlik, de én vagy harminc percig kerestem megfelelő szinonímát arra az ocsmány ízre, amivel ez a leves büszkélkedik. És nem találtam. Szóval köszönöm szépen, de én a sört inkább továbbra is meghagyom sörnek, a bort pedig továbbra is hardcore cicás pohárból fofom inni.

Köszönöm, hogy végignézted!

Ha tetszett, iratkozz fel!

Mrs. Vidman: Ó \*\*\*\*\*\*\*. Ez mindjárt visszajön.